stanford-oval/wikipedia huggingface dataset:
Parugu
Rooleissa

| 0 | 1 | 2 |
| --- | --- | --- |
|   Allu Arjun   | … |   Krishna   |
|   Sheela   | … |   Meena   |
|   Poonam Bajwa   | … |   Subbalakshmi   |
|   Prakash Raj   | … |   Neelakanta   |
|   Chitram Seenu   | … |   Sreenu   |
|   Subbaraju   | … |   Chinna Bhai   |
|   Bhaskar   | … |     |
|   Sunil   | … |     |
|   Ali   | … |     |
Musiikki

Elokuvan soundtrack julkaistiin 8. huhtikuuta 2008. Sen on säveltänyt Mani Sharma. Kappaleet ovat sanoittaneet Ananth Sreeram, Sirivennela ja Chandrabose.
Parugulu – 4.20 (esittäjä: Ranjith)
Nammavemo – 4.49 (esittäjä: Saketh)
Yelageyalaga – 4.23 (esittäjät: Kailash Kher & Saindhavi)
Chal Chal Chalo – 4.37 (esittäjä: Ranjith)
Hrudayam – 3.49 (esittäjä: Hemachandra)
Manakanna Podiche – 4.40 (esittäjä: Rahul Nambiar)
Aiheesta muualla

Parugu Internet Movie Databasessa (englanniksi)
Pedro Nunes

Pedro Nunes voi tarkoittaa seuraavia:
Pedro Nunes (1492–1577), portugalilainen matemaatikko, maantieteilijä ja tähtitieteilijä
Pedro Nunes (s. 1988), brasilialainen moottoriurheilija
NRP Pedro Nunes (1934), Portugalin laivaston aviso
Pedro Nunes -luokka, Portugalin laivaston alusluokka 1930-luvulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pedro Nunes”, voi hakea sivunnimihaulla, laajalla sivunnimihaulla tai tekstihaulla.
Petr Nemšovský

| Mitalit> Maa:   Tšekkoslovakia.Miesten yleisurheilu.Sisäratojen EM-kilpailut  | Mitalit> Maa:   Tšekkoslovakia.Miesten yleisurheilu.Sisäratojen EM-kilpailut  | Mitalit> Maa:   Tšekkoslovakia.Miesten yleisurheilu.Sisäratojen EM-kilpailut  | Maa:   Tšekkoslovakia> Miesten yleisurheilu. |
| --- | --- | --- | --- |
|  Kultaa | Praha 1967 | kolmiloikka |  |
|  Pronssia | Dortmund 1966 | kolmiloikka |  |
Petr Nemšovský (etunimi myös muodossa Peter, 6. tammikuuta 1943 Bratislava – 11. toukokuuta 2020 Praha, Tšekki) oli tšekkoslovakialainen kolmiloikkaaja.
Nemšovský voitti sisäratojen Euroopan mestaruuden Prahassa 1967 ennätyksellään 16,57 metriä. Vuotta aikaisemmin Dortmundin sisäratojen EM-kilpailuissa hän saavutti pronssia tuloksella 16,28 metriä. Budapestin EM-kilpailuissa 1966 Nemšovský sijoittui kymmenenneksi. Hän voitti Tšekkoslovakian mestaruuden kolmiloikassa ulkoradoilla neljästi ja pituushypyssä sisäradoilla kerran. Nemšovský kuoli 77-vuotiaana 11. toukokuuta 2020.
Roding Valleyn metroasema

1992 Stock -juna saapumassa asemalle.
Roding Valley on Lontoon metron asema Central Linellä, joka sijaitsee Buckhurst Hillissä, Essexissä. Se sijaitsee Oyster-vyöhykkeellä 4. Asema oli koko Lontoon metron vähiten käytetty asema vuonna 2017, jolloin sitä käytti 368 400 matkustajaa. Asema avattiin 3. helmikuuta 1936.
Aiheesta muualla

Kuvia tai muita tiedostoja aiheesta Roding Valleyn metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Woodfordin metroasema (päätepiste) |  |  Central Line |  | Chigwellin metroasema ▷ Ealing Broadway (en) / West Ruislipin asema (en) |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roding Valley tube station
Käännös suomeksi
Petr Kouba

Petr Kouba vuonna 1996.
Petr Kouba (s. 28. tammikuuta 1969 Praha, Tšekkoslovakia) on tšekkiläinen jalkapalloilija, pelipaikaltaan maalivahti. Hän pelasi vuosina 1991–1993 Tšekkoslovakian maajoukkueessa 14 ja vuosina 1994–1998 Tšekin maajoukkueessa 26 maaottelua. Hän saavutti EM-hopeaa vuonna 1996. Hänet valittiin Tšekin vuoden jalkapalloilijaksi vuonna 1993.
Kouba edusti kotimaassaan Bohemians Prahaa, Sparta Prahaa, Viktoria Žižkovia ja Jablonecia sekä Espanjassa Deportivo de La Coruñaa kausina 1996–1997 ja 1998–2001 ja Saksassa Kaiserslauternia syksyn 1997, mutta hän pääsi pelaamaan Espanjan La Ligassa vain kuusi ottelua eikä kertaakaan Saksan Bundesliigassa. Hän voitti Sparta Prahan joukkueessa Tšekkoslovakian mestaruuden vuosina 1991 ja 1993 sekä Tšekin mestaruuden vuosina 1994 ja 1995. Deportivo de La Coruña voitti Espanjan mestaruuden Kouban kuuluessa joukkueeseen vuonna 2000.
Kouba pelasi EM-kilpailuissa 1996 Tšekin kaikissa otteluissa ykkösmaalivahtina täydet minuutit. Välieräottelu Ranskaa vastaan ratkesi rangaistuspotkukilpailussa, jossa Kouba torjui kuudentena ranskalaisena vuorossa olleen Reynald Pedrosin laukauksen. Tšekki saavutti hopeaa hävittyään loppuottelussa jatkoajan kultaisella maalilla Saksalle.
Pedro Morán

| Pedro Morán |
| --- | --- |

Henkilötiedot
Syntynyt: 9. kesäkuuta 1990
Kansalaisuus:   Paraguay
Uran tiedot
Pituus:  176 senttimetriä
Laji:  beachfutis
Seura:  Selección Aregueña
Saavutukset
Voitot:  Vuoden 2015 MM-kilpailuiden paras maalintekijä
 Tietolaatikko päivitetty 20. heinäkuuta 2015 
Pedro Pablo Morán (s. 9. kesäkuuta 1990) on paraguaylainen beachfutispelaaja. Morán edustaa Paraguayn beachfutismaajoukkuetta ja Selección Aregueñaa. Pelipaikaltaan 176 senttimetriä pitkä Morán on laitapelaaja.
Morán on osallistunut kaksiin MM-kilpailuihin, vuosina 2013 ja 2015. Vuoden 2013 MM-kilpailuissa hän teki viisi maalia. Vuoden 2015 MM-kilpailuissa Morán teki kolmessa pelaamassaan alkulohkon ottelussa kahdeksan maalia (kaksi hattutemppua ja yksi tupla) ja saavutti turnauksen parhaalle maalintekijälle jaettavan Golden Ball -palkinnon. Hän sai palkinnon, sillä hän oli tarvinnut kahdeksaan maaliin vähemmän pelejä kuin samaan maalimäärään yltäneet Madjer ja Noël Ott.
Petr Korda

| Petr Korda> Henkilötiedot |
| --- | --- |
Syntynyt: 23. tammikuuta 1968  Praha 
Tennispelaaja
Pituus:  190  cm
Paino:  73 kg
Kätisyys:  vasenkätisyys
Ammattilaisena:  1987–1999
Palkintorahat:  10 448 900 USD
Kaksinpeli
Paras sijoitus:  2  (2. helmikuuta 1998)
Voitot/tappiot:  410–248
Nelinpeli
Paras sijoitus:  10  (11. kesäkuuta 1990)
Voitot/tappiot:  234–160
Aiheesta muualla
ITF
ATP
Petr Korda (s. 23. tammikuuta 1968 Praha, Tšekkoslovakia) on tšekkiläinen entinen tennispelaaja.
Korda aloitti ammattilaisuransa vuonna 1987. Hän voitti ensimmäisen ATP-tason nelinpeliturnauksensa  vuonna 1988 Prahassa (parinaan Milan Srejber) ja kaksinpeliturnauksensa vuonna 1991 Berliinissä.
Korda pelasi urallaan neljä kertaa Grand Slam -turnauksen finaalissa - kahdesti kaksinpelissä ja kahdesti nelinpelissä.
Vuonna 1990 Korda ja Goran Ivanisevic etenivät Ranskan avointen nelinpelin loppuotteluun, mutta hävisivät espanjalaisille Sergio Casalille ja Emilio Sanchezille.
Vuonna 1992 Korda pelasi Ranskan avointen kaksinpelin finaalissa hallitsevaa mestaria Jim Courieria vastaan häviten suoraan kolmessa erässä (7-5, 6-2, 6-1).
Vuoden 1996 Australian avointen nelinpelin finaalissa Korda ja hänen parinsa Stefan Edberg peittosivat kanadalaisen Sebastien Lareaun ja yhdysvaltalaisen Alex O'Brienin neljässä erässä (7-5, 7-5, 4-6, 6-1).
Korda sai uransa kruunun vuonna 1998, jolloin hän kohtasi Chilen Marcelo Ríosin Australian avointen kaksinpelin finaalissa. Korda hallitsi ottelua alusta loppuun voittaen ottelun lopulta suoraan kolmessa erässä (6-2, 6-2, 6-2) ja saavuttaen uransa ensimmäisen ja ainoan Grand Slam -voiton kaksinpelissä. Voitto nosti hänet maailmanlistan kakkoseksi, mikä jäi hänen uransa korkeimmaksi sijoitukseksi (nelinpelissä hän oli korkeimmillaan maailmanlistan kymmenes).
Muita Kordan uran kohokohtia olivat Grand Slam Cupin voitto vuonna 1993 ja Hopman Cupin voitto vuonna 1994 parinaan Jana Novotná.
Muutamia kuukausia Australian avointen kaksinpelin voiton jälkeen Kordasta tuli ensimmäinen korkean  profiilin tennispelaaja, joka on jäänyt kiinni kiellettyjen aineiden käytöstä. Kordan Wimbledonin tennisturnauksessa pelatun ottelun jälkeen annetusta näytteestä löytyi merkkejä nandrolonin käytöstä, tapaus tuli julki vuoden 1998 lopussa. Myöhemmin hänelle langetettiin vuoden kilpailukielto. Korda ei jatkanut uraansa kilpailukiellon jälkeen ja hänen ammattilaisuransa saldoksi jäi kymmenen ATP-tason turnausvoittoa kaksinpelissä ja kymmenen nelinpelissä.
Peräsindrongo

| Peräsindrongo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae
Suku::  Drongot Dicrurus
Laji::  hottentottus
Kaksiosainen nimi
 Dicrurus hottentottus  (Linnaeus, 1766) 
Katso myös
   Peräsindrongo Wikispeciesissä   Peräsindrongo Commonsissa 
Infobox OKNimi-testi OKIUCN-testi OK: 
Peräsindrongo (Dicrurus hottentottus) on drongojen heimoon kuuluva varpuslintu.
Levinneisyys

Peräsindrongoa tavataan laajalla alueella Etelä-, Itä- ja Kaakkois-Aasiassa. Sen maailmanlaajuisen kannan kokoa ja kannankehitystä ei tunneta, mutta laji on luokiteltu elinvoimaiseksi.
Peli-Karhut

Peli-Karhut (PeKa) on kotkalainen, vuonna 1945 Kymissä perustettu urheiluseura. Seura perustettiin nimellä Kymin Palloilijat palloilulajien erikoisseuraksi. Nimi vaihdettiin Karhulan kauppalan aikana Peli-Karhuiksi vuonna 1958. Seuran historian alkuaikoina lajivalikoimaan ovat kuuluneet jalkapallo, jääkiekko, jääpallo, pesäpallo, koripallo ja lentopallo. Nykyiseen lajivalikoimaan kuuluvat koripallo ja jalkapallo.
Naisten koripallo

Naisten koripallossa Peli-Karhut on pelannut SM-sarjassa kaudesta 1995–1996 lähtien. Joukkue on voittanut kahdeksan Suomen mestaruutta, vuosina 2007, 2008, 2011, 2018, 2019, 2021, 2022 ja 2023, sekä kolme hopeaa ja kuusi pronssia. Cup-mestaruuksia Peli-Karhuilla on neljä. Peli-Karhut pelasi kotipelinsä aiemmin Karhulan liikuntahallissa, mutta kaudesta 2010–2011 alkaen kotisalina on toiminut Steveco Areena, jossa Peli-Karhut pelasi jo aiemmin pudotuspelejään.
Joukkueen päävalmentajana on toiminut Roope Mäkelä kaudesta 2016–2017 lähtien. Seppo Kurki toimi Peli-Karhujen päävalmentajana kaudesta 2003–2004 kauteen 2007–2008 ja kaudesta 2009–2010 kauteen 2015–2016. Hän toimi aikaisemmin myös Peli-Karhujen miesten edustusjoukkueen valmentajana vuodesta 1994 lähtien ennen ryhtymistään naisten edustusjoukkueen valmentajaksi. Kaudella 2008–2009 päävalmentajana oli Larry Pounds. Pounds oli joukkueen valmentajana myös voittamassa seuran ensimmäistä Cup-mestaruutta vuonna 2000. Mäkelän, Kurjen ja Poundsin lisäksi Peli-Karhujen SM-sarjajoukkueen päävalmentajina ovat toimineet kaudella 1995–1996 (SM-pronssia) ja 1998–1999 Petri Mikkola, 1996–1997 Mauri Laiho ja 1997–1998 Kari Sinijärvi.
Miesten koripallo

Miesten koripallossa Peli-Karhut voitti Suomen Cupin vuonna 1979.
Miesten jalkapallo

Miesten jalkapallossa Peli-Karhut on pelannut parhaimmillaan Suomen toiseksi korkeimmalla sarjatasolla viisi kautta vuosina 1957–1960 ja 1971. Kakkosdivisioonassa seura pelasi vuosina 1989–1992, jonka jälkeen kolmosdivisioonaa 1993–1998. Kauden 2006 päätteeksi seura päätti luopua 4. divisioonan paikastaan, jonka vuoksi 2007 seura ei osallistunut Kaakkois-Suomen piirin miesten sarjoihin.
Vuonna 2008 Peli-Karhut aloitti uudelleen 6. divisioonassa. Kauden päätteeksi seura nousi vuodeksi 2009 5. divisioonaan. Kaudella 2011 seura nousi 4. divisioonaan, mutta nostettiin kaudeksi 2012 suoraan 3. divisioonaan seuran saadessa Kotkan Reippaan luovuttaman sarjapaikan. Edustusjoukkueen lisäksi Peli-Karhuilla on nykyisin joukkueet A–D-junioreissa.
Seuran kasvatteja ovat muun muassa Jussi Kinnaslampi, Juho Nykänen, Tuomo Järvinen ja Jani Lauretsalo.
PeKa juhlimassa Suomen mestaruutta Lappeenrannassa huhtikuussa 2018.
Pianotrio

Pianotrio on sävellysmuoto ja kamarimusiikkiyhtye.
Kamarimusiikkiyhtyeenä pianotrio koostuu yleensä viulusta, sellosta ja pianosta. Sävellysmuotona se on yleensä neliosainen sonaatti, jossa ensimmäinen osa on sonaattimuotoinen, toinen, hidas, osa tavallisesti laulumuodossa, kolmas osa menuetti ja neljäs rondo.
Paul Cabana

| Paul Cabana> Henkilötiedot |
| --- | --- |
Syntynyt: 28. syyskuuta 1978 (ikä 46) Calgary, Kanada
Kansalaisuus:   Kanada
Jääkiekkoilija
Pelipaikka:  Laitahyökkääjä
Maila:  Right
Pituus:  184 cm
Paino:  84 kg
Pelinumero:  26
Pelaajaura
Pääsarjaura:  2002–2012
Seurat:  Michigan Tech (NCAA),  Manitoba Moose (AHL),  Columbia Inferno (ECHL),  Quad City Mallards (UHL),  Reading Royals (ECHL),  Florida Everblades (ECHL),  ESV Kaufbeuren (2. Bund.),  Växjö Lakers (ALL)   Vaasan Sport (Mestis)   Bentley Generals (Chinook HL)
NHL-varaus:  149, 1998 Vancouver Canucks
Paul Cabana (s. 28. syyskuuta 1978) on kanadalainen jääkiekkoilija. Cabana on Vancouver Canucksien 6. kierroksen varaus vuodelta 1998. Cabana pelasi Mestistä Vaasan Sportissa kaudet 2008–2009 ja 2009–2010.
Ura

Cabana pelasi urallaan paljon eri alasarjoissa. Kanadalaiselle harvinaisesti Cabana pelasi USA:n yliopistosarjassa Michigan Techin joukkueessa. Urallaan Cabana pelasi lähinnä ECHL-liigassa ja myös UHL-otteluita. AHL:ssä Cabana pelasi viisi ottelua. Cabana on pelannut ennen Sportiin tulemistaan Euroopassa eri alasarjoissa, joista hän siirtyi Allsvenskanin Vaxjöstä Sportiin kaudella 2007–2008.
Saavutukset

Mestiksen mestaruus 
 Vaasan Sport 2008–2009
Piao Dongyi

Piao Dongyi (s. 11. toukokuuta 1947) on kiinalainen uransa päättänyt alppihiihtäjä.
Vuoden 1980 talviolympialaisissa Piao sijoittui pujottelussa 34:nneksi ja suurpujottelussa 50:nneksi.
Paul Butcher

Paul Butcher (s. 14. helmikuuta 1994) on yhdysvaltalainen näyttelijä.
Butcher tunnetaan parhaiten TV-sarjassa Zoey 101, jossa hän näyttelee hahmoa Dustin Brooks. Hänellä on myös rooli vuoden 2008 elokuvassa Surviving Sid. Hän on myös esiintynyt sarjan Criminal Minds tuotantokaudella 5.
Filmografia

Landspeed (2002) - Young Michael Sanger
Hollywood Homicide (2003) - Van Family son
Reeker (2005) - Lapsi
Imaginary Friend (lyhytelokuva, 2006) - Paul
My Neighbor Totoro (Disney dub, 2006) - Kanta
Yli aidan (2006) - Skeeter
Barnyard (2006) - Chick
Ice Age: The Meltdown (2007) - Minor Cast Member
Meet the Robinsons (2007) - Stanely
Numero 23 (2007) - Young Fingerling/Young Walter
Surviving Sid (2008) - Smarty Pants Molehog Boy
Televisio

Mullan alla - 5-vuotias poika
That '70s Show - Nuori poika #2
NYPD Blue - Eddie Cown
Bones - Shawn Cook
Medical Investigation - Nuori poika
King of the Hill (2006) - Caleb
King of Queens - Kenny
Without a Trace - Alex Rosen
American Dad! - Johnny
Zoey 101 (2005-2008) - Dustin Brooks
Criminal Minds - Jeffrey Barton
Piaristit

Piaristit (lat. Ordo Clericorum Regularium pauperum Matris Dei Scholarum Piarum) on katolinen munkkikunta, jonka jäsenet sitoutuvat kouluttamaan nuorisoa maksutta. Munkkikunta on perustettu 1621.
Munkkikunnan perusti espanjalainen José de Calasanz. Hän perusti ensimmäisen koulun roomalaiseen slummiin ja 25 vuodessa kouluja tuli 40 lisää. Kouluissa köyhille pojille opetettiin hyödyllisiä taitoja, kuten lukemista ja matematiikkaa. Calasanz ärsytti kirkon johtoa myös tukemalla Galileo Galileita julkisesti.
Nykyisin munkkikunta toimii kaikkialla maailmassa, sillä on 222 toimipaikkaa ja niissä 1 300 opettajaa.
Piaristejä on syytetty alaikäisiä hyväksikäyttävien henkilöiden suojelusta.
Pauline Kael

| Pauline Kael |
| --- | --- |

Henkilötiedot
Syntynyt: 19. kesäkuuta 1919 Petaluma, Kalifornia, Yhdysvallat
Kuollut: 3. syyskuuta 2001 (82 vuotta) Great Barrington, Massachusetts, Yhdysvallat
Ammatti:  elokuvakriitikko
Muut tiedot
Aktiivisena:  1953–1991
Pauline Kael (19. kesäkuuta 1919 Petaluma, Kalifornia, Yhdysvallat – 3. syyskuuta 2001 Great Barrington, Massachusetts, Yhdysvallat) oli yhdysvaltalainen elokuvakriitikko. Hän kirjoitti vuosina 1967–1991 kolumneja ja lyhyitä arvosteluja The New Yorker -lehdelle.
Nuoruus ja opiskelu

Pauline Kael syntyi vuonna 1919 Kalifornian Petalumassa puolanjuutalaiseen maahanmuuttajaperheeseen. Hän oli vanhempiensa Isaac Kaelin ja Judith Friedmanin viides lapsi. Perhe omisti Kaliforniassa kanatilan. Pauline oli kahdeksanvuotias, kun perhe menetti tilan ja joutui muuttamaan San Franciscoon.
Kael opiskeli 1936–1940 Kalifornian Berkeleyn yliopistossa filosofiaa. Hän ei kuitenkaan saanut suoritetuksi opintojansa ajoissa. Myöhemmin hän sai kunniatohtorin arvon. Kael suunnitteli palaavansa vielä yliopistoon, mutta se jäi tekemättä. Hän muutti pian runoilijaystävänsä kanssa New Yorkiin mutta palasi sieltä vielä Kaliforniaan.
Ura > Pienistä lehdistä The New Yorkeriin

Kael vietti 1940- ja 1950-luvuilla varsin boheemia elämää ja teki epäsäännöllisiä töitä sekä New Yorkissa että San Franciscossa. Hän kirjoitti myös tarinoita, näytelmiä ja käsikirjoituksia. Kaelin ura elokuvakriitikkona alkoi vuonna 1953 sanfranciscolaisesta kirjallisuuslehdestä City Lights Journalista. Tämän jälkeen hän teki arvioita muun muassa Partisan Review’hun, Sight & Soundiin ja radioasema KPFA:lle sekä hieman myöhemmin McCall’siin ja The New Republiciin. Vuodet 1955–1960 Kael johti Berkely Cinema Guild -repertuaariteatteria.
Kael vei vuonna 1967 esseensä Bonnie ja Clyde -elokuvasta, jota hän rakasti, The New Yorker -lehdelle, kun The New Republic ei ollut suostunut julkaisemaan artikkelia. Hän lopetti pian kirjoittamisen The New Republiciin ja aloitti kolumnistina The New Yorkerissa. Alkujaan elokuvakolumneja kirjoitti myös Penelope Gilliatt, mutta myöhemmin Kaelista tuli lehden ainoa kriitikko.
Ura > The New Yorkerin kriitikkona

New Yorkerin päätoimittaja William Shawn oli alkujaan luvannut Kaelille vapaat kädet, mutta lehden kielenhuoltajia Kaelin tyyli raastoi. Hänen tylyä tekstiään pyrittiin hienovaraistamaan. Kael muisteli myöhemmin viettäneensä enemmän aikaa tekstiensä ennalleen palauttamiseen kuin varsinaiseen kirjoittamiseen. Kael piti tekstiensä sävyä oleellisena osana arvioita. Kael julkaisi esseitään ja arvioitaan myös kirjakokoelmana. Hänen kirjojaan ovat I Lost It At the Movies (1965), Kiss Kiss Bang Bang (1968), Going Steady (1970), Deeper Into Movies (1973) ja Reeling (1976). Deeper Into Movies palkittiin vuonna 1974 National Book Awardilla.
Kael esitti kriitikkona varsin voimakkaita mielipiteitä, ja hän oli tyyliltään varsin provokatiivinen. Hän kehui usein karuja, seksuaalisia ja väkivaltaisia elokuvia ja puolusti muun muassa Francis Ford Coppolan, Steven Spielbergin, Brian De Palman ja Robert Altmanin elokuvia. Toisaalta häntä pidettiin ennakkoluuloisena esimerkiksi Stanley Kubrickia ja Clint Eastwoodia kohtaan. Kaelin tylyys aiheutti säröjä hänen suhteisiinsa joihinkin elokuvantekijöihin. Hän ajautui kiistoihin muun muassa Warren Beattyn kanssa Punaisista, Paul Schraderin kanssa Alastomasta yöstä ja Woody Allenin kanssa elokuvasta Muistelmia – Stardust Memories.
Kael otti vastaan vuonna 1979 Beattyn kutsun tulla Hollywoodiin konsultoimaan elokuvan Love and Moneyn tuotannossa. Elokuvaa ei kuitenkaan lopulta kuvattu, ja Kael palasi muutaman kuukauden kuluttua takaisin New Yorkeriin, mihin hän kirjoitti pitkän kritiikin ”Why Are Movies so Bad?”. Kael pettyi lyhyen Hollywood-kokemuksena aikana elokuvanteon taustalla vaikuttavaan politikointiin. Monet kriitikkokollegat puolestaan arvostelivat Kaelia tämän ratkaisusta jättää New Yorker Hollywoodin takia.
Parkinsonin tautiin sairastunut Kael jäi eläkkeelle vuonna 1991. Hän kertoi kirjoittavansa jatkossa edelleen epäsäännöllisesti, mutta hän ei lopulta julkaissut enää uusia tekstejä lukuun ottamatta esipuhetta arvostelukokoelmaan. For Keeps ilmestyi vuonna 1994. Kael kirjoitti The New Yorkeriin satoja ”Current Cinema” -kolumneja sekä lukuisia lyhyempiä arvioita.
Pekka Leppänen (nuorsuomalainen poliitikko)

Pekka Leppänen (13. kesäkuuta 1867 Ilomantsi – 28. tammikuuta 1943 Ilomantsi) oli suomalainen maanviljelijä, kirjakauppias, valtiopäivämies ja nuorsuomalaisten kansanedustaja.
Henkilöhistoria

Leppäsen vanhemmat olivat talollinen, kauppias Pekka Leppänen ja Helena Partanen. Hän kävi neljä luokkaa oppikoulua ja toimi sitten maanviljelijänä Ilomantsissa, samoin kuin kirjakauppiaana vuodesta 1926 . Hän oli myös Ilomantsin kunnan rahastonhoitaja. Leppänen oli Ilomantsin tuomiokunnan edustaja talonpoikaissäädyssä valtiopäivillä 1897, 1899, 1900 ja 1905–1906.  Hän oli nuorsuomalaisen puolueen kansanedustajana 1907–1908, edustaen Kuopion läänin itäistä vaalipiiriä. Leppänen toimi myös Ilomantsin kuntakokouksen ja kunnallislautakunnan puheenjohtajana.
Teoksia

Värtsilä Karjalanradan jatkon lähtökohdaksi. Helsinki 1904
Vielä Karjalan radan jatkosta: vastaus joensuulaisten lentolehdelle: "Karjalan radan jatko, Joensuun kaupunki ja Pohjois-Karjalan kunnat". Tekijä, Sortavala 1905
Pentti Väänänen

Willy Brandt, Pentti Väänänen ja Kalevi Sorsa vuonna 1977.
Pentti Väänänen (12. helmikuuta 1945 Keuruu – 17. heinäkuuta 2020 Helsinki) oli suomalainen sosialidemokraatti. Hän toimi Sosialistisen internationaalin pääsihteerinä vuosina 1983–1989. Sitä ennen hän työskenteli SDP:n kansainvälisten asioiden sihteerinä vuodesta 1976. Väänänen toimi myös moninkertaisen pääministerin Kalevi Sorsan erityisavustajana. Koulutukseltaan hän oli oikeustieteen kandidaatti. Väänäsen julkaisema kirja Purppuraruusu ja samettinyrkki käsittelee Sosialistisen internationaalin toimintaa ja historiaa sekä eurooppalaisten sosiaalidemokraattisten puoludeiden välistä yhteistyötä ja roolia 1970–1980-lukujen poliittisessa ympäristössä.
Pernilla Winberg

| Pernilla Winberg |
| --- | --- |
 Pernilla Winberg vuonna 2011
Henkilötiedot
Syntynyt: 24. helmikuuta 1989 Limhamn, Malmö, Skåne, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  165 cm
Paino:  68 kg
Seura
Seura:  Linköping HC
Sarja:  Svenska damhockeyligan
Pelinumero:  51
Pelaajaura
Pääsarjaura:  2001–
Pernilla Margareta Stephanie Winberg (s. 24. helmikuuta 1989 Limhamn, Malmö, Skåne, Ruotsi) on ruotsalainen jääkiekkoilija, joka edustaa Linköping HC:ta Svenska damhockeyliganissa. Hän on saavuttanut olympiahopeaa talviolympialaisista 2006 naisten jääkiekkoturnauksesta. Winberg on pelipaikaltaan hyökkääjä ja laukoo vasemmalta. Hän pelasi juniorina Limhamn HK:ssa. Winberg on yhteensä pelannut 297 maaottelua, joissa on tehnyt tehot 87+92=179.
Petr Koukal (sulkapalloilija)

Petr Koukal vuonna 2015
Petr Koukal (s. 14. joulukuuta 1985 Hořovice) on tšekkiläinen sulkapalloilija. Hän edustaa seuratasolla BK 93 Hořovicea.
Koukal on osallistunut olympialaisiin kolme kertaa, Pekingissä 2008, Lontoossa 2012 ja Riossa 2016. Koukal pelasi vuonna 2010 sekä EM- että MM-kilpailuissa kaksinpelissä, mutta ei päässyt kummassakaan turnauksessa ensimmäiseltä kierrokselta jatkoon. Parhaan sijoituksensa BWF:n ranking-listalla hän saavutti toukokuussa 2016 oltuaan 33. tilalla.
Koukal oli naimisissa ampumahiihdon olympiamitalistin Gabriela Soukalován kanssa vuosina 2016–2020.
Aiheesta muualla

Koukalin kotisivut (tšekiksi)
Pikkukäkikyyhky

| Pikkukäkikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Käkikyyhkyt Macropygia
Laji::  ruficeps
Kaksiosainen nimi
 Macropygia ruficeps  (Temminck), 1834 
Katso myös
   Pikkukäkikyyhky Wikispeciesissä   Pikkukäkikyyhky Commonsissa 
Infobox OKNimi-testi OKIUCN-testi OK: 
Pikkukäkikyyhky (Macropygia ruficeps) on kaakkoisaasialainen kyyhkylintu. Sen elinympäristö ulottuu Myanmarista ja Etelä-Kiinasta Indokiinaan, Malakan niemimaalle ja Indonesiaan aina Timoriin saakka. Siitä tunnetaan kahdeksan alalajia. Lajin holotyypin kuvaili Coenraad Jacob Temminck Jaavalta 1834.